agamer
Store norske leksikon,Biologi,Dyreriket,Ryggstrengdyr,Virveldyr,Reptiler,Skjellreptiler,Agamidae
Agamer er en familie av øgler. To av artene i familien, skjeggagam (Pogona vitticeps) og pigghaleagam (Uromastyx ocellata), holdes som hobbydyr i Norge.
Familien omfatter 53 slekter med omkring 300 arter, spredt over Afrika (unntatt Madagaskar), Sør-Asia, Australia, Polynesia og Øst-Europa. Mange av artene har et underlig utseende med pigger, torner og hudfolder. De lever dels av insekter, dels av blandet kost, noen få bare av plantekost. Hannene av mange arter kan skifte farge.I (Øst-)Europa finnes 7 arter, tilhørende slektene agamer (latinske navn: Stellio og Trapelus) og paddeagamer (latinsk navn: Phrynocephalus). Fra Nord-Afrika til India lever arter av slekten tornhaler (latinsk navn: Uromastix). Andre kjente arter er flygeagam (latinsk navn: Draco volans) i Indonesia og molokøgle (latinsk navn: Moloch horridus) i Australia. Les mer i Store norske leksikon øgler krypdyr reptiler som hobbydyr